**บทที่ 5**

**สรุปผล และ ข้อเสนอแนะ**

 การวิจัยเรื่อง สมรรถนะทางภาษาอังกฤษของบัณฑิตมหาวิทยาลัยราชภัฏสวนสุนันทา เป็นการศึกษาเพื่อ 1) เพื่อศึกษาระดับสมรรถนะทางภาษาอังกฤษของบัณฑิตมหาวิทยาลัยราชภัฏสวนสุนันทา 2) เพื่อสำรวจปัญหาและความต้องการในการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏสวนสุนันทา 3) เพื่อกำหนดแนวทางการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏสวนสุนันทา กลุ่มตัวอย่างในงานวิจัยนี้ แบ่งเป็น 2 กลุ่ม กลุ่มที่ 1 เพื่อใช้เพื่อศึกษาปัญหาและความต้องการสมรรถนะภาษาอังกฤษ คือ นักศึกษาในปีการศึกษา 2555 ซึ่งกำลังจะเป็นบัณฑิต จำนวน 3 กลุ่ม รวมจำนวน 78 คน ได้จากสาขาภาษาอังกฤษธุรกิจ คณะศิลปศาสตร์ จำนวน 23 คน (ร้อยละ 31.94) สาขาภาษาอังกฤษ คณะศิลปศาสตร์ จำนวน 23 คน (ร้อยละ 31.94) สาขาภาษาอังกฤษ คณะครุศาสตร์ จำนวน 32 คน (ร้อยละ 44.44) ได้จากการสุ่มอย่างง่าย (Simple random sampling) (สุวิมล ว่องวาณิช และนงลักษณ์ วิรัชชัย (2546) กลุ่มที่ 2 เป็นนักศึกษาในปีการศึกษา 2556 จำนวน 1,000 คน คิดเป็นร้อยละ 27.25 ของนักศึกษาผู้สอบ Speexx ในปีการศึกษา 2556 สรุปสาระสำคัญและผลการค้นคว้าได้ดังนี้

**5.1 วัตถุประสงค์ของการวิจัย**

1) เพื่อศึกษาระดับสมรรถนะทางภาษาอังกฤษของบัณฑิตมหาวิทยาลัยราชภัฏสวนสุนันทา

2) เพื่อสำรวจปัญหาและความต้องการในการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏสวนสุนันทา

3) เพื่อกำหนดแนวทางการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏ

สวนสุนันทา

**5.2 วิธีดำเนินการวิจัย**

**5.2.1** **กลุ่มตัวอย่างที่ใช้ในการวิจัย**

ในงานวิจัยนี้ มี 2 กลุ่มตัวอย่าง คือ

กลุ่มที่ 1 เพื่อศึกษาปัญหาและความต้องการสมรรถนะภาษาอังกฤษ คือ นักศึกษาในปีการศึกษา 2555 ซึ่งกำลังจะเป็นบัณฑิต จำนวน 3 กลุ่ม รวมจำนวน 78 คน ได้จากสาขาภาษาอังกฤษธุรกิจ คณะศิลปศาสตร์ จำนวน 23 คน (ร้อยละ 31.94) สาขาภาษาอังกฤษ คณะศิลปศาสตร์ จำนวน 23 คน (ร้อยละ 31.94) สาขาภาษาอังกฤษ คณะครุศาสตร์ จำนวน 32 คน (ร้อยละ 44.44) ได้จากการสุ่มอย่างง่าย (Simple random sampling) (สุวิมล ว่องวาณิช และนงลักษณ์ วิรัชชัย (2546)

กลุ่มที่ 2 เป็นนักศึกษาในปีการศึกษา 2556 จำนวน 1,000 คน คิดเป็นร้อยละ 27.25 ของนักศึกษาผู้สอบ Speexx ในปีการศึกษา 2556

**5.2.2** **เครื่องมือที่ใช้ในการวิจัย**

 เครื่องมือที่ใช้ในการวิจัยครั้งนี้ ผู้วิจัยใช้เครื่องมือแบ่งออกเป็น 3 ส่วนคือ

 1. แบบสำรวจสำรวจปัญหาและความต้องการในการพัฒนาสมรรถนะทางภาษาอังกฤษ

 2. โปรแกรมสำเร็จรูป Speexx

**5.2.3 การเก็บรวบรวมข้อมูล**

 ผู้วิจัยดำเนินการดังรายละเอียดในบทที่ 3 หัวข้อที่ 3 เรื่องการเก็บรวบรวมข้อมูล

 **5.2.4** **ระยะเวลาในการวิจัย**

 ผู้วิจัยใช้เวลาในการเก็บข้อมูลในปีการศึกษาที่ 2 ปีการศึกษา 2559 ระหว่าง วันที่ 1 มิถุนายน 2560 ถึงกรกฎาคม 2560

**5.3 การวิเคราะห์ข้อมูล**

 ผู้วิจัยดำเนินการดังรายละเอียดในบทที่ 3 การสร้างเครื่องมือที่ใช้ในการวิจัย

**5.4** **สรุปผลการวิจัย**

ผู้วิจัยสรุปผลการวิจัยตามจุดประสงค์การวิจัย มี 2 ตอน คือ

ตอนที่ 1 ระดับสมรรถนะทางภาษาอังกฤษของบัณฑิตมหาวิทยาลัยราชภัฏสวนสุนันทา

 สรุปผลการศึกษาระดับสมรรถนะทางภาษาอังกฤษของบัณฑิตมหาวิทยาลัยราชภัฏสวนสุนันทา จาก แบบทดสอบ Speexx ซึ่งเป็นโปรแกรมภาษาสำเร็จรูปที่มีตัวเลือกให้ผู้ตอบพิจารณา ระดับสมรรถนะทางภาษาอังกฤษฯ มีค่าเฉลี่ย 42.24 หรือร้อยละ70.40 จากคะแนนเต็ม และค่าเบี่ยงเบียนมาตรฐาน 9.48 ซึ่งแสดงว่านักศึกษามีสมรรถนะระดับค่อนข้างดีและไม่แตกต่างกันมากนัก อาจเป็นเพราะนักศึกษาสามารถเข้าสอบได้มากกว่า 1 ครั้งหากครั้งแรกทำคะแนนได้ต่ำกว่าเกณฑ์ในระยะเวลาที่กำหนด อันเป็นส่วนหนึ่งของมาตรการของ มหาวิทยาลัยราชภัฎสวนสุนันทาในการที่จะปรับสมรรถนะพื้นฐานทางภาษาอังกฤษของนักศึกษารที่กำลังจะเป็นบัณฑิต

ตอนที่ 2 ปัญหาและความต้องการในการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏสวนสุนันทา

 สรุปปัญหาสมรรถนะทางภาษาอังกฤษ จะเห็นได้ว่า นักศึกษามีปัญหามากที่สุดจาก 7 ข้อและมีปัญหามาก 2 ข้อ นักศึกษามีปัญหามากสูงที่สุด ในเรื่องการฟังคู่สนทนา และจากสื่อต่างๆ เช่น โทรศัพท์ โทรทัศน์ smartphone และ การพูดเพื่อเล่าเรื่อง บรรยาย อธิบาย และมีปัญหามากใน 2 เรื่อง คือ การเขียนรายงานที่ได้จากการสืบค้น และ การสนทนาเรื่องต่างๆในชีวิตประจำวัน และในการเรียน การงานอาชีพ แสดงว่า นักศึกษาจะมีปัญหาในด้านทักษะการสื่อสารด้านการฟังและการพูดเพื่อการสื่อสาร โดยใช้สื่อและแบบเผชิญหน้า การเขียนเชิงวิชาการ

 สรุปแนวทางการพัฒนาสมรรถนะทางภาษาอังกฤษให้บัณฑิตมหาวิทยาลัยราชภัฏสวนสุนันทา มาจากระดับปัญหาและความต้องการของบัณฑิตมหาวิทยาลัยราชภัฏสวนสุนันทา จะเห็นได้ว่า มีความต้องการในระดับมากที่สุด และมาก ทั้งสิ้น โดยที่ต้องการพัฒนารทักษะการส่งสาร การรับสาร และทักษะการคิดวิเคราะห์ รวมทั้งสมรรถนะการใช้ภาษาทางด้านวิชาการเพื่อการสืบค้นและนำมาถ่ายทอด หลักสูตรภาษาจึงควรจะมีองค์ประกอบด้านเนื้อหาการฝึกฝนและการนำไปใช้เพื่อให้มีประสิทธิภาพตามวัตถุประสงค์ทางวิชาการและวิชาชีพ

**5.5. ข้อเสนอแนะเกี่ยวกับการพัฒนาหลักสูตรสำหรับการพัฒนาสมรรถนะภาษาอังกฤษกำหรับนักศึกษา มหาวิทยาลัยราชภัฎสวนสุนันทา**

ดังสรุปเป็นตารางได้ดังนี้

|  |  |  |
| --- | --- | --- |
| ทักษะรับสาร | ทักษะส่งสาร | ทักษะสัมพันธ์ |
| การฟังคู่สนทนา | การสนทนาเรื่องต่าง ๆ ในชีวิตประจำวัน การสนทนาด้านการงานอาชีพ | การสื่อสารปัญหาต่าง ๆ ทั้งเรื่องส่วนตัวและวิชาการ |
| การฟังจากสื่อต่าง ๆ เช่น เช่น โทรศัพท์ โทรทัศน์ smartphone | การพูดเพื่อเล่าเรื่อง การพูดเพื่อบรรยาย การพูดเพื่ออธิบาย | การสืบค้นข้อมูลเพื่อนำมาเขียนรายงาน |
| การอ่านสื่อสิ่งพิมพ์ การอ่านสื่ออิเล็กทรอนิกส์ e-mail blogs e-Port Folio  | การเขียนติดต่อสื่อสาร ทาง e-mail Line What’s app Blogs และ e-Port Folio  | การอ่านและเขียนสรุป  |
| การอ่านจากสื่อสังคม Facebook Twitter Instabgram Line | การพูดนำเสนอปากเปล่า เช่น การรายงาน การเสนอความคิดเห็น | การฟังเพื่อวิเคราะห์ประเด็นโดยการนำเสนอการพูด/เขียน |
| การอ่านเอกสารวิชาการ หนังสือ ตำรา บทความ รายงานวิจัย | การพูดตามบทบาทและสถานกาณ์สมมติที่กำหนด  | การฟังเพื่อพูด/เขียนวิพากษ์วิจารย์ |
| การฟังเพื่อประมวลความ จับประเด็นสำคัญ | การพูดให้เหมาะสมตามบริบทสังคม  | การอ่านและเขียนตีความ |

**5.6 ข้อเสนอแนะ****จากการวิจัย**

ผู้วิจัยขอนำเสนอข้อคิดอันเป็นข้อควรพิจารณาที่ผู้วิจัย

1. ทางมหาวิทยาลัยควรพัฒนาแบบทดสอบมาตรฐานวัดสมรรถนะทางภาษาอังกฤษสำหรับนักศึกษาทั้งปริญญาตรี และระดับบัณฑิตศึกษา ที่มีความเชื่อถือได้และที่เที่ยงตรง

2. ควรวิจัยโดยนำคะแนนแต่ละส่วนที่วัดสมรรถนะทั้งด้านส่งสาร รับสาร และทักษะสัมพันธ์ในในระดับปริญญาตรี และระดับบัณฑิตศึกษา

3. ในแต่ละคณะมีความแตกต่างของหลักสุตรตามจุดเน้นของตน ควรมีการพัฒนาแบบทดสอบมาตรฐานวัดสมรรถนะทางภาษาอังกฤษสำหรับนักศึกษาเฉพาะสาขา หรือภาควิชาในคณะของตน

4. การให้น้ำหนักหรือความสำคัญของกำหนดคุณลักษณะที่จำเป็นของบัณฑิต ควรให้สอดคล้องกับความต้องการของคณะ

5. แบบทดสอบที่นำมาใช้เพื่อวัดสมรรถนะทางภาษาอังกฤษควรจะเป็นข้อสอบที่มตรฐานและควรจะมีคุ๋มือ

6. การวัดสมรรถนะทางภาษาควรใช้แบบทดสอบภาษาอังกฤษ ทั้งที่แบบทดสอบที่เป็นที่ยอมรับในระดับชาติและนานาชาติ เช่น TOEFL, TOEIC, RCU-Tep, IELTs, TU-GET เป็นต้น